Document ID: /roh_data/filtered/fineweb-2-filterrobots_roh.jsonl.gz/30069

La radunanza communala da Surses ha approvà il preventiv 2021. Tar entradas ed expensas da radund 32,5 milliuns francs è previs in surpli d'entradas da 34'000 francs. L'auter onn vul la vischnanca da Surses far investiziuns bruttas da 10,9 milliuns francs.
Ils da Surses han plinavant decis da laschar il pe da taglia tar 100% da la taglia chantunala simpla ed els han approvà credits da total 3,8 milliuns francs – tranter auter per sanar il reservuar a Sur, per sanar differentas vias ed era per sanar l'edifizi polivalent a Savognin.